Ehdotus: neuvoston päätös kansainvälisessä kahvineuvostossa esitettävästä yhteisön kannasta vuoden 2007 kansainvälisen kahvisopimuksen tallettajan nimeämiseen /* KOM/2007/0868 lopull. - ACC 2008/0006 */





[pic] | EUROOPAN YHTEISÖJEN KOMISSIO | Bryssel 11.1.2008 KOM(2007) 868 lopullinen 2008/0006 (ACC) Ehdotus: NEUVOSTON PÄÄTÖS kansainvälisessä kahvineuvostossa esitettävästä yhteisön kannasta vuoden 2007 kansainvälisen kahvisopimuksen tallettajan nimeämiseen (komission esittämä) PERUSTELUT 1. Uusi, vuoden 2007 kansainvälinen kahvisopimus, jäljempänä ’vuoden 2007 sopimus’, on neuvoteltu Kansainvälisessä kahvijärjestössä Lontoossa. Vuoden 2007 sopimuksen lopullinen teksti hyväksyttiin kansainvälisen kahvineuvoston 98. istunnossa 28. syyskuuta 2007 tehdyllä päätöksellä 431. Vuoden 2007 sopimus korvaa vuoden 2001 kansainvälisen kahvisopimuksen. 2. Kyseisessä neuvoston 98. istunnossa ei ollut mahdollista sopia sopimuksen tulevasta tallettajasta, sillä Yhdistyneiden Kansakuntien New Yorkissa sijaitsevan sopimusjaoston arkisto oli odottamatta käytettävissä vain YK:n virallisilla kielillä laadittujen kansainvälisten sopimusten tallettamiseen. Kyseiseen arkistoon ei näin ollen olisi voinut tallettaa vuoden 2007 kahvisopimuksen portugalinkielistä tekstiä, minkä vuoksi arkistoa ei enää voitu käyttää tallettajana. 3. Vuoden 2007 sopimuksen 2 artiklan 10 kohdan (Määritelmät) mukaan tuleva tallettaja on nimettävä kahvineuvoston päätöksellä nykyisen, vuoden 2001 kansainvälisen kahvisopimuksen nojalla yksimielisesti ennen 31. tammikuuta 2008. 4. Ottaen huomioon, että Euroopan yhteisö voi hyväksyä useiden vaihtoehtojen joukosta vuoden 2007 sopimuksen tallettajaksi Kansainvälisen kahvijärjestön, Euroopan yhteisön on tarpeen osallistua äänestykseen ja ilmoittaa kannattavansa tätä vaihtoehtoa. 5. Tämän ehdotuksen tarkoituksena on näin ollen valtuuttaa Euroopan yhteisö äänestämään Kansainvälistä kahvijärjestöä (ICO) vuoden 2007 sopimuksen tallettajaksi. 2008/0006 (ACC) Ehdotus: NEUVOSTON PÄÄTÖS kansainvälisessä kahvineuvostossa esitettävästä yhteisön kannasta vuoden 2007 kansainvälisen kahvisopimuksen tallettajan nimeämiseen EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan 1–4 kohdan yhdessä 300 artiklan 2 kohdan toisen alakohdan kanssa, ottaa huomioon komission ehdotuksen[1], sekä katsoo seuraavaa: (1) Kansainvälinen kahvineuvosto on hyväksynyt 98. istunnossaan 28 päivänä syyskuuta 2007 tehdyllä päätöksellä 431 uuden, vuoden 2007 kansainvälisen kahvisopimuksen tekstin. (2) Vuoden 2001 kansainvälisen kahvisopimuksen voimassaoloaikaa on pidennetty vuodella 1 päivästä lokakuuta 2007 30 päivään syyskuuta 2008 asti päätöksellä 432, joka on tehty 28 päivänä syyskuuta 2007. (3) Vuoden 2007 kansainvälisen kahvisopimuksen 2 artiklan 10 kohdan määräysten mukaisesti sopimuksen tuleva tallettaja on nimettävä kahvineuvoston päätöksellä nykyisen, vuoden 2001 kansainvälisen kahvisopimuksen nojalla. Tämä päätös on tehtävä yksimielisesti ennen 31 päivää tammikuuta 2008. (4) Tallettajan nimeäminen on Euroopan yhteisön edun mukaista. (5) Kansainvälisessä kahvineuvostossa esitettävä Euroopan yhteisön kanta tähän asiaan olisi määritettävä, ON PÄÄTTÄNYT SEURAAVAA: Ainoa artikla Euroopan yhteisön kanta kansainvälisen kahvineuvoston äänestyksessä on kannattaa Kansainvälisen kahvijärjestön nimeämistä vuoden 2007 kansainvälisen kahvisopimuksen tallettajaksi. Tehty Brysselissä […] Neuvoston puolesta Puheenjohtaja [1] EUVL C ...